Egmontas Bžeskas

Egmontas Bžeskas (g. 1974 m. sausio 4 d. Kaune) – Lietuvos muzikos prodiuseris, dailininkas, grupės „Tipo grupė“ narys, TV laidų vedėjas.

 Biografija 

Tėvai – Marija ir Edvaldas Bžeskai.

1992 m. baigė Kauno dailės mokyklą. 1992–1998 m. studijavo Vilniaus dailės akademijos grafikos katedroje ir įgijo magistro laipsnį. Nuo 1999 m. Tarptautinio grafikos meno centro „Grafiken Hus“ Švedijoje narys. Surengė daugybę personalinių parodų: Lietuvoje, Švedijoje, Belgijoje ir grupinių: Lietuvoje, Čekijoje, Estijoje, Prancūzijoje, Rusijoje, Vokietijoje, Japonijoje ir kt.www.barotigalerija.lt Baroti galerija - Egmontas Bžeskas .

Išsiskyręs, gyvena Vilniaus rajone.

 Muzikinė veikla 
2003 m., kartu su dar 14 žmonių, įkūrė grupę „Naujieji lietuviai" (arba NL). Labiausiai išgarsėjo dainomis „Afigenai“ ir „Pasitūsinam“. 2006 m. išleido 2 albumus: „001“ ir „002“. Grupė iširo 2007 m.

2007 m., kartu su U. Kiguoliu, įkūrė prodiuserinę kompaniją „Supermuzika“, prodiusavo tokias muzikines grupes bei atlikėjus kaip „69 Danguje“, „ŠokoLedas“, Milanno, „Mexicano“.

Nuo 2007 m. muzikinės grupės „Tipo grupė“, kuri susikūrė iširus „NL“, narys. 2009 m. išleistas albumas „Tipo“.

 Kita veikla 
Taip pat yra žinomas kaip televizijos laidų prodiuseris, reklamos ir dizaino kūrybos vadovas. Dalyvavo TV laidose: TV6 – „Mergišiai“, LNK – „Pirmas kartas su žvaigžde“ ir kt. Vedė LRT laidą – tarptautinį menų čempionatą „Art-o-thlon“ (programos „Vilnius – Europos kultūros sostinė 2009“ renginys)www.alfa.lt Bžeskas pristatė naują LTV laidą apie meną „Art-o-thlon“, buvo TV3 laidos „Rožių kerai“ komisijos naryswww.alfa.lt Moteris „Rožių keruose“ vertins Bžeskas, Krivickas, Grigaitis ir dar šeši garsūs vyrai.

 Apdovanojimai 
Nepilnas asmeninių ir kartu su grupėmis gautų apdovanojimų sąrašas.

 1998 m. – agentūros „Factum“ įtrauktas į Lietuvos rekordų knygą už didžiausią grafikos kūrinį „Labirintas“, apdovanotas diplomu
 2005 m. – TV1 apdovanojimas už Populiariausią metų dainą („Naujieji Lietuviai“ – „Afigenai“)
 2006 m. – „Pravdos“ apdovanojimas už Populiariausią metų frazę („Naujieji Lietuviai“ – „Afigenai“)
 2007 m. – 2 auksinių ir 1 platininio albumo apdovanojimas (kartu su grupe „Naujieji Lietuviai“)
 2007 m. – žurnalo „Klubas“ bei portalo „Delfi“ skaitytojų „Vakarėlių liūtas“ titulas (1-oji vieta)
 2008 m. – „Alfa geriausiųjų“ apdovanojimas „Metų proveržis“ („Tipo grupė“)www.zynios.lt Alfa geriausieji: Tipo grupė 
 2009 m. – TV6 laidos „Mados reidas“ žiūrovų Stilingiausio metų žmogaus apdovanojimaswww.15min.lt „Mados reidas“ - stilingiausi Krysko ir Bžeskas

 Šaltiniai 

 Nuorodos 
 Grupės „Naujieji Lietuviai“ YouTube puslapis

Kategorija:Pop dainininkai
Kategorija:Lietuvos grafikai
Kategorija:Lietuvos muzikos prodiuseriai